《云青马歌》
清代·陈克家

天山坑谷如履夷，将军事毕诗人骑。古来赞马千万语，不如辕下逢相知。

皇师辗转夙深讨，裴李临军功始表。天生神物应时须，重见云青出横扫。

清时谁敢议边才，三十六城空壮哉。但使孙阳行不到，莫嗟绝域老龙媒。

作者简介：陈克家，人名，清朝官吏。另有现代同名者，一名为原山东省即墨市第一中学校长，一名为摄影师和一名为高级工程师。咸丰三年，挑教职。时金陵为贼据，钦差大臣向荣驻师城外，翼长福兴阿聘克家入幕。福迁去，江南提督张国梁复聘之。十年闰三月，国梁檄克家主健勇营事，十五日，贼大至，督弁勇迎战，兵败死之。克家之死也，营中大乱，求尸不得。克家祖鹤，熟精明代事，为明纪一书，用通鉴义法，崇祯三年后犹阙，克家续成之，合为十六卷。